User:J.P Koman

นายฉัตรชัย คุณปิติลักษณ์
นายฉัตรชัย คุณปิติลักษณ์ (เกิดวันที่ 10 พฤศจิกายน พ.ศ. 2517) ปัจจุบันดำรงตำแหน่งรองผู้อำนวยการ สำนักงานส่งเสริมเศรษฐกิจดิจิทัล กลุ่มงานเศรษฐกิจดิจิทัล กระทรวงดิจิทัลเพื่อเศรษฐกิจและสังคม ในอดีตนายฉัตรชัยเคยเป็นโฆษกกระทรวงเทคโนโลยีสารสนเทศและการสื่อสารกระทรวง และผ่านประสบการณ์ทั้งพนักงานบริษัทเอกชนในต่างประเทศและเจ้าของกิจการผู้ก่อตั้งธุรกิจ Startup ยุคบุกเบิกของเมืองไทยอย่างบริษัท แคทชาดอทคอม จำกัด นายฉัตรชัย คุณปิติลักษณ์ รองผู้อำนวยการ สำนักงานส่งเสริมเศรษฐกิจดิจิทัล (กลุ่มงานเศรษฐกิจดิจิทัล) กระทรวงดิจิทัลเพื่อเศรษฐกิจและสังคม

ประวัติ
นายฉัตรชัย คุณปิติลักษณ์  (ชื่อเล่น:ฮ้วง) เกิดที่จังหวัดอุดรธานีเมื่อวันที่ 10 พฤศจิกายน พ.ศ. 2517 (45 ปี) เริ่มเรียนชั้นประถมศึกษาปีที่ 6 ที่โรงเรียนเซนต์คาเบรียล ซึ่งระหว่างเรียนแผนการเรียนวิทยาศาสตร์-คณิตศาสตร์ที่โรงเรียนเตรียมอุดมศึกษา นายฉัตรชัยได้รับโอกาสไปศึกษาต่อยังประเทศสหรัฐอเมริกาในฐานะนักเรียนทุนรัฐบาล แต่ด้วยระบบปีการศึกษาที่ต่างกันจึงต้องเรียนชั้นมัธยมศึกษาปีที่ 6 (เกรด 12) ในโรงเรียนประจำแบบชายล้วนอีกหนึ่งปี

แม้คะแนนสามารถเข้าเรียนมหาวิทยาลัยกลุ่ม Ivy League ทั้ง มหาวิทยาลัยเพนซิลเวเนีย มหาวิทยาลัยบราวน์ และมหาวิทยาลัยคอร์เนลล์ แต่นายฉัตรชัยเลือกเรียนต่อที่คณะวิศวกรรมศาสตร์ มหาวิทยาลัยคาร์เนกี เมลลอน รัฐเพนซิลวาเนีย สหรัฐอเมริกาแทน

ผลจากที่เคยเรียนวิชาของระดับมหาวิทยาลัยมาก่อนแล้วตั้งแต่สมัยมัธยมปลายปีสุดท้าย ทำให้สามารถจบปริญญาใบแรกได้ภายใน 3 ปี นายฉัตรชัยจึงเลือกเรียนต่อปริญญาตรี ด้านวิทยาศาสตร์คอมพิวเตอร์เพิ่มอีก ซึ่งผลการเรียนประสบความสำเร็จจนได้รับเกียรตินิยมทั้ง วิศวกรรมศาสตร์บัณฑิต (วิศวกรรมไฟฟ้าและคอมพิวเตอร์) และวิทยาศาสตร์บัณฑิต (วิทยาศาสตร์คอมพิวเตอร์) เมื่อปี พ.ศ. 2540  นอกจากนี้ระหว่างเรียนนายฉัตรชัยยังมีโอกาสเป็นผู้ช่วยสอน วิชาพื้นฐานวิศวกรรมคอมพิวเตอร์ หลักสูตรระดับปริญญาตรี ที่มหาวิทยาลัยคาร์เนกี เมลลอน สหรัฐอเมริกา อีกด้วย

ต่อมานายฉัตรชัยเลือกศึกษาต่อวิศวกรรมศาสตร์มหาบัณฑิต (วิศวกรรมไฟฟ้า) ที่มหาวิทยาลัยสแตนฟอร์ด รัฐแคลิฟอร์เนีย สหรัฐอเมริกา และยังรับหน้าที่ผู้ช่วยสอน วิชาการออกแบบวงจรตรรกะ (Logic Design) หลักสูตรระดับปริญญาโท-เอก ไปพร้อมกัน

ลูกจ้างบริษัทเอกชนและเจ้าของธุรกิจ
นายฉัตรชัยได้รับโอกาสไปทำงานกับ บริษัท ซิลิคอนกราฟิค จำกัด (มหาชน) รัฐแคลิฟอร์เนีย ประเทศสหรัฐอเมริกา (ปี พ.ศ. 2541 - 2542) โดยนายฉัตรชัยมีส่วนร่วมในการพัฒนาระบบและเขียนโปรแกรมเพื่อใช้ทดสอบหน่วยความจำของเครื่อง Super computer

หลังจากนั้นนายฉัตรชัยได้ก่อตั้งบริษัทภายใต้ชื่อสยามเพจดอทคอม (ปีพ.ศ. 2541- 2543) โดยนายฉัตรชัยเป็นทั้งผู้ก่อตั้งและกรรมการผู้จัดการ ซึ่งประสบความสำเร็จจนมีผู้ใช้งานจำนวนมากและสามารถหารายได้จากการขายโฆษณามาขยายกิจการให้เติบโต กระทั่งได้รับความสนใจจากนักลงทุนสิงคโปร์มาซื้อกิจการเพื่อนำไปรวมเป็น portal web ของ South East Asia

ต่อมานายฉัตรชัยได้ตกลงขายกิจการสยามเพจดอทคอมไปควบรวมเป็นบริษัทใหม่ในชื่อบริษัท แคทชาดอทคอม จำกัด (ปี พ.ศ.2543 - 2546) (Merger and acquisition) ภายใต้เงื่อนไขที่ตัวเขาต้องอยู่ดูแลต่ออีก 2 ปีทำให้นายฉัตรชัยเลือกละทิ้งการเรียนปริญญาเอกมามุ่งมั่นกับธุรกิจ Startup อย่างจริงจัง

หลังจากดำเนินกิจการมาได้ระยะหนึ่งบริษัทแม่ที่สิงคโปร์ขายกิจการให้กับบริษัทในไทยจึงกลายเป็นจุดเปลี่ยนที่สำคัญอีกครั้งหนึ่ง เมื่อเขามองว่าการเป็นเจ้าของกิจการ Startup ในเมืองไทยมีข้อจำกัดค่อนข้างมาก นายฉัตรชัยจึงตัดสินใจสมัครงานเป็นข้าราชการสังกัดกระทรวงเทคโนโลยีสารสนเทศและการสื่อสาร

ราชการ
รับราชการช่วงแรกในปี พ.ศ. 2546 - 2554 ในฐานะนักวิชาการคอมพิวเตอร์ (ระดับซี 4-7) กระทรวงเทคโนโลยีสารสนเทศและการสื่อสาร ได้รับโอกาสจากนายแพทย์สุรชัย สืบวงศ์รี ที่เป็นรัฐมนตรี กระทรวงเทคโนโลยีสารสนเทศและการสื่อสารในขณะนั้น ให้เป็นโฆษกประจำกระทรวงระหว่างปี พ.ศ. 2547-2549 และภายหลังนายฉัตรชัยได้เป็นผู้อำนวยการ กลุ่มงานส่งเสริมและพัฒนาระบบบริการอิเล็กทรอนิกส์ กระทรวงเทคโนโลยีสารสนเทศและการสื่อสาร (ระดับซี 8) ระหว่างปี พ.ศ.2554- 2555 ในปี พ.ศ. 2555 ถึง 2560 สำนักงานส่งเสริมอุตสาหกรรมซอฟต์แวร์แห่งชาติ (SIPA) ได้ขอยืมตัวนายฉัตรชัยจากกระทรวงเพื่อมารับตำแหน่ง รองผู้อำนวยการและในปี พ.ศ. 2560 จนถึงปัจจุบัน นายฉัตรชัยได้รับตำแหน่งเป็นรองผู้อานวยการ สำนักงานส่งเสริมเศษฐกิจดิจิทัล กลุ่มงานเศรษฐกิจดิจิทัล กระทรวงดิจิทัลเพื่อเศรษฐกิจและสังคม

ชีวิตส่วนตัว
ปัจจุบันสมรสแล้วและมีบุตรด้วยกัน 2 คน วัย 10 ขวบ และ 8 ขวบ

เครื่องราชอิสริยาภรณ์
พ.ศ. 2555 ทวีติยาภรณ์ช้างเผือก

พ.ศ. 2553ตริตาภรณ์ช้างเผือก

พ.ศ. 2551ตริตาภรณ์มงกุฎไทย